[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 15.4.2011

COM(2011) 199 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Τεχνική προσαρμογή του δημοσιονομικού πλαισίου για το 2012 σε συνάρτηση με την εξέλιξη του ΑΕΕ (Σημείο 16 της διοργανικής συμφωνίας της 17 Μαΐου 2006 για δημοσιονομική πειθαρχία και χρηστή δημοσιονομική διαχείριση)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

Τεχνική προσαρμογή του δημοσιονομικού πλαισίου για το 2012 σε συνάρτηση με την εξέλιξη του ΑΕΕ (Σημείο 16 της διοργανικής συμφωνίας της 17 Μαΐου 2006 για δημοσιονομική πειθαρχία και χρηστή δημοσιονομική διαχείριση)

Εισαγωγή

Η διοργανική συμφωνία, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση (ΕΕ C 139 της 14/06/2006, σ. 1) περιλαμβάνει τον πίνακα του δημοσιονομικού πλαισίου της ΕΕ-27 για την περίοδο 2007-2013, εκφρασμένο σε τιμές του 2004 (Πίνακας 1).

Σύμφωνα με το σημείο 16 της διοργανικής συμφωνίας, πριν ξεκινήσει η διαδικασία του προϋπολογισμού του οικονομικού έτους ν + 1, η Επιτροπή προβαίνει κάθε χρόνο σε τεχνική προσαρμογή του δημοσιονομικού πλαισίου, σε συνάρτηση με την εξέλιξη του ακαθάριστου εθνικού εισοδήματος (ΑΕΕ) και των τιμών της ΕΕ και ανακοινώνει τα αποτελέσματα στα δύο σκέλη της αρμόδιας για τον προϋπολογισμό αρχής. Όσον αφορά τις τιμές, τα ανώτατα όρια δαπανών σε τρέχουσες τιμές καθορίζονται βάσει του σταθερού αποπληθωριστή 2% που προβλέπεται στο σημείο 16 της διοργανικής συμφωνίας. Όσον αφορά την εξέλιξη του ΑΕΕ, η παρούσα ανακοίνωση περιλαμβάνει τις τελευταίες διαθέσιμες οικονομικές προβλέψεις.

Η παρούσα ανακοίνωση αποβλέπει στην υποβολή στην αρμόδια για τον προϋπολογισμό αρχή του αποτελέσματος της τεχνικής προσαρμογής (ΕΕ-27) για το 2012 σύμφωνα με το σημείο 16 της διοργανικής συμφωνίας.

Λεπτομέρειες προσαρμογης του πινακα του δημοσιονομικου πλαισιου (Πινάκες 1-2)

Ο πίνακας 1 παρουσιάζει το δημοσιονομικό πλαίσιο για την ΕΕ-27 σε τιμές 2004, όπως τροποποιήθηκε σύμφωνα με το σημείο 17 της διοργανικής συμφωνίας (COM(2010) 160 της 16ης Απριλίου 2010).

Ο πίνακας 2 παρουσιάζει το δημοσιονομικό πλαίσιο για την ΕΕ-27 προσαρμοσμένο για το 2012 (δηλ. σε τρέχουσες τιμές, χωρίς τροποποιήσεις σε σύγκριση με την προσαρμογή για το 2011 και το σημείο 17, βλ. COM(2010) 160, εκτός από το γεγονός ότι το δημοσιονομικό πλαίσιο που εκφράζεται ως ποσοστό του ΑΕΕ έχει επικαιροποιηθεί σύμφωνα με τις τελευταίες διαθέσιμες οικονομικές προβλέψεις).

Συνολικά αριθμητικά στοιχεία για το ΑΕΕ

Σύμφωνα με τις τελευταίες διαθέσιμες προβλέψεις, το ΑΕΕ για το 2012 καθορίζεται σε 13 114 511 εκατ. ευρώ σε τρέχουσες τιμές για την ΕΕ-27 (σύμφωνα με την τελευταία παράγραφο του σημείου 16 δεν γίνεται καμία τεχνική προσαρμογή σε σχέση με το τρέχον έτος ή τα προηγούμενα έτη. Αποκλειστικά για λόγους ενημέρωσης, το επικαιροποιημένο ΑΕΕ καθορίζεται σε 12 650 080 εκατ. ευρώ για το 2011, σε 12 218 528 εκατ. ευρώ για το 2010, σε 11 626 995 εκατ. ευρώ για το 2009, σε 12 312 555 εκατ. ευρώ για το 2008 και σε 12 243 045 εκατ. ευρώ για το 2007).

Για το 2013, το ΑΕΕ για την ΕΕ-27 υπολογίστηκε με βάση τις εσωτερικές προβλέψεις της Επιτροπής για τον μέσο ετήσιο συντελεστή ανάπτυξης σε πραγματικές τιμές. Οι προβλέψεις αυτές είναι ενδεικτικές και θα επικαιροποιούνται κάθε χρόνο με βάση τις τελευταίες διαθέσιμες οικονομικές προβλέψεις.

Από το 2010, στο ΑΕΕ περιλαμβάνονται υπηρεσίες χρηματοπιστωτικής διαμεσολάβησης που μετρώνται έμμεσα (ΥΧΔΜΕ) σύμφωνα με την απόφαση 2010/196/ΕΕ, Ευρατόμ του Συμβουλίου, της 16ης Μαρτίου 2010, για την εφαρμογή ΥΧΔΜΕ σε σχέση με τους ιδίους πόρους[1] από την 1η Ιανουαρίου 2010.

Κύρια αποτελέσματα της τεχνικής προσαρμογής του δημοσιονομικού πλαισίου για το 2012 (EΕ-27)

Το συνολικό ανώτατο όριο των πιστώσεων αναλήψεως υποχρεώσεων για το 2012 (147 546 εκατ. ευρώ) ισούται με το 1,13% του ΑΕΕ.

Το αντίστοιχο συνολικό ανώτατο όριο των πιστώσεων πληρωμών (141 360 εκατ. ευρώ) ισούται με το 1,08% του ΑΕΕ. Με βάση τις τελευταίες οικονομικές προβλέψεις, παραμένει έτσι περιθώριο κάτω από το ανώτατο όριο των ιδίων πόρων, που έχει καθοριστεί σε ποσοστό 1,23%, ύψους 19 948 εκατ. ευρώ (0,15% του ΑΕΕ για την ΕΕ-27).

Τα ανώτατα όρια των ιδίων πόρων και των πιστώσεων αναλήψεως υποχρεώσεων προσαρμόστηκαν μετά την έναρξη ισχύος της απόφασης 2010/196 για την εφαρμογή των ΥΧΔΜΕ για τους σκοπούς των ιδίων πόρων[2].

Άλλα στοιχεία συνδεόμενα με την τεχνική προσαρμογή

Τομέας 5 (Διοίκηση)

Όσον αφορά τον τομέα 5, μια υποσημείωση του δημοσιονομικού πλαισίου διευκρινίζει ότι τα ποσά για συνταξιοδοτικές δαπάνες που έχουν ληφθεί υπόψη κάτω από το ανώτατο όριο αυτού του τομέα πρέπει να υπολογίζονται καθαρά αφού αφαιρεθούν οι εισφορές του προσωπικού στο συνταξιοδοτικό σύστημα εντός του ορίου των 500 εκατ. ευρώ (σε τιμές 2004) για την περίοδο 2007-2013. Πρέπει να ερμηνευθεί ότι η διάταξη αυτή επιβάλλει διπλό όριο στα ποσά που έχουν αφαιρεθεί από τις συνταξιοδοτικές δαπάνες κατά την εφαρμογή του ανωτάτου ορίου αυτού του τομέα:

- το ποσό αυτό δεν μπορεί να υπερβεί τις εισφορές που είναι πραγματικά εγγεγραμμένες στα έσοδα του προϋπολογισμού σε οποιοδήποτε έτος,

- το γενικό σύνολο των μειώσεων για την περίοδο 2007-2013 δεν μπορεί να υπερβεί τα 500 εκατ. ευρώ σε τιμές 2004, δηλαδή κατά μέσο όρο 71,4 εκατ. ευρώ (84,0 εκατ. ευρώ σε τιμές 2012).

Η επαναληπτική φύση των διοικητικών δαπανών επιβάλλει την ετήσια έγκριση μέσου ορίου για να αποφεύγεται η χρησιμοποίηση, στην αρχή της χρονικής περιόδου, περιθωρίου το οποίο δεν θα ήταν πλέον διαθέσιμο αργότερα στο σύνολό του. Για το 2012, το ποσό που πρέπει να αφαιρεθεί ανέρχεται σε 84,0 εκατ. ευρώ σε τρέχουσες τιμές.

Δαπάνες εκτός του δημοσιονομικού πλαισίου 2007-2013

Ορισμένα μέσα διατίθενται εκτός των ανωτάτων ορίων των δαπανών που συμφωνήθηκαν στο δημοσιονομικό πλαίσιο 2007-2013. Τα μέσα αυτά δίνουν τη δυνατότητα ταχείας αντίδρασης σε εξαιρετικές ή απρόβλεπτες περιστάσεις και, εντός ορισμένων ορίων, προσφέρουν κάποια ευελιξία πέραν των συμφωνηθέντων ανωτάτων ορίων για τις δαπάνες:

- το αποθεματικό επείγουσας βοήθειας , από το οποίο μπορεί να αποδεσμευθεί ανώτατο ποσό ύψους 221 εκατ. ευρώ ετησίως σε τιμές του 2004, ή 258,9 εκατ. ευρώ το 2012 σε τρέχουσες τιμές (1 744 εκατ. ευρώ για το σύνολο της περιόδου, σε τρέχουσες τιμές),

- το Ταμείο Αλληλεγγύης της ΕΕ , του οποίου το ανώτατο ετήσιο ποσό σε τρέχουσες τιμές ανέρχεται σε 1 δισεκατ. ευρώ,

- το μέσο ευελιξίας , με μέγιστο ανώτατο ποσό σε τρέχουσες τιμές 200 εκατ. ευρώ ετησίως, συν την αναλογία των μη χρησιμοποιηθέντων ετησίων ποσών της περιόδου 2010-2011, τα οποία μπορούν να μεταφερθούν στο 2012.

Επιπλέον, είναι δυνατό να κινητοποιηθεί το Ευρωπαϊκό Ταμείο Προσαρμογής στην Παγκοσμιοποίηση για ποσό έως 500 εκατ. ευρώ κατά ανώτατο όριο ετησίως σε τρέχουσες τιμές με την ανάληψη ποσών από τα υφιστάμενα περιθώρια κάτω από το συνολικό ανώτατο όριο των πιστώσεων αναλήψεως υποχρεώσεων του προηγούμενου έτους ή/και από τις ακυρωθείσες αναλήψεις υποχρεώσεων των δύο προηγούμενων ετών (με εξαίρεση τις αυτές που αφορούν τον τομέα 1β).

Πράξεις εκτός του προϋπολογισμού και ίδιοι πόροι

Το τέταρτο εδάφιο του σημείου 11 της διοργανικής συμφωνίας ορίζει ότι οι πληροφορίες που αφορούν πράξεις που δεν περιλαμβάνονται στον γενικό προϋπολογισμό, καθώς και η προβλέψιμη εξέλιξη των διαφόρων κατηγοριών ιδίων πόρων, ορίζονται ενδεικτικά σε πίνακες και επικαιροποιούνται κάθε χρόνο μαζί με την τεχνική προσαρμογή του δημοσιονομικού πλαισίου.

Οι πίνακες 3.1 έως 3.2 περιλαμβάνουν αυτές τις πληροφορίες οι οποίες έχουν επικαιροποιηθεί βάσει των πλέον πρόσφατων διαθέσιμων εκτιμήσεων. Οι πληροφορίες αυτές αφορούν το Ευρωπαϊκό Ταμείο Ανάπτυξης (ΕΤΑ) και τη διάρθρωση των ιδίων πόρων.

ΠΑΡΑΡΤΗΜΑΤΑ

ΠΙΝΑΚΑΣ 1 : ΔΗΜΟΣΙΟΝΟΜΙΚΟ ΠΛΑΙΣΙΟ 2007 - 2013

[pic]

ΠΙΝΑΚΑΣ 2 : ΔΗΜΟΣΙΟΝΟΜΙΚΟ ΠΛΑΙΣΙΟ (ΕΕ-27) ΠΡΟΣΑΡΜΟΣΜΕΝΟ ΓΙΑ ΤΟ 2012

[pic]

ΠΙΝΑΚΑΣ 3 : ΕΝΔΕΙΚΤΙΚΟΣ ΠΡΟΓΡΑΜΜΑΤΙΣΜΟΣ ΔΑΠΑΝΩΝ ΜΗ ΕΓΓΕΓΡΑΜΜΕΝΩΝ ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΚΑΙ ΠΡΟΒΛΕΠΟΜΕΝΗ ΕΞΕΛΙΞΗ ΤΩΝ ΔΙΑΦΟΡΩΝ ΙΔΙΩΝ ΠΟΡΩΝ

[pic]

[1] Απόφαση 2010/196/ΕΕ, Ευρατόμ του Συμβουλίου, της 16ης Μαρτίου 2010 σχετικά με την κατανομή των υπηρεσιών χρηματοπιστωτικής διαμεσολάβησης που μετρώνται έμμεσα (ΥΧΔΜΕ) με σκοπό τον προσδιορισμό του ακαθάριστου εθνικού εισοδήματος (ΑΕΕ) το οποίο χρησιμοποιείται σε σχέση με τον προϋπολογισμό και τους ιδίους πόρους της Ευρωπαϊκής Ένωσης, ΕΕ L 87 της 7.4.2010, σ. 31.

[2] Ανακοίνωση της Επιτροπής στο Ευρωπαϊκό Κοινοβούλιο και το Συμβούλιο για την προσαρμογή του ανώτατου ορίου των ιδίων πόρων και του ανωτάτου ορίου για πιστώσεις αναλήψεως υποχρεώσεων σύμφωνα με την απόφαση εφαρμογής των υπηρεσιών χρηματοπιστωτικής διαμεσολάβησης (ΥΧΔΜΕ) για τους σκοπούς των ιδίων πόρων, COM(2010) 162.